**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на комплексно разрешително на **ЕТ „Васико – Кольо Василев“ АД, гр. Търговище, площадка гр. Търговище, общ. Търговище, обл. Търговище** за изграждане и експлоатация на **„Инсталация за интензивно отглеждане на птици - бройлери“,** изпълняваща дейност, съгласно т. 6.6 „а“ от Приложение № 4 към ЗООС - „Интензивно отглеждане на птици или свине: а) с над 40 000 места за птици“.

Компетентен орган за вземане на решение по заявлението е изпълнителният директор на ИАОС.

В периода **от** **23.03.2022 г. до 23.04.2022 г.** документацията, съдържаща се в заявлението ще бъде достъпна на интернет страницата на ИАОС и на Община Търговище.

Забележки, разяснения и възражения, в горепосочения срок могат да се подават до изпълнителния директор на ИАОС и/или кмета на Община Търговище, по официален ред, заведени в съответното деловодство.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

Йоана Стефанова – старши експерт „Екология“, Община Търговище, тел.: 0601 68686.